钦定古今图书集成/明伦汇编/氏族典/第376卷 > 董士元
## 钦定古今图书集成/明伦汇编/氏族典/第376卷 > 董士元

按《元史董文炳传》：“士元，一名不花，字长卿，文炳长子。
数岁从名儒受学。及长，善骑射，以世家子选供奉内班。文蔚卒，无子，帝命士元袭为千夫长，以功迁武节
将军，从太师博鲁欢攻扬州，驻师湾头堡。博鲁欢病，
还京师，以行省阿里代领诸军。扬州守将姜才乘隙
来攻，阿里率轻骑数百出堡，士元以百骑从之，宋兵”
至者万馀，士元方整众欲战，阿里趣令左旋，已乃遁
去。士元以部兵赴敌死战，泥淖，马不能驰，乃弃马步
战，至四更，敌众始退。及旦，阿里来视战地，见士元卧
泥中，身被十七枪，甲裳尽赤，肩舁至营而绝，年四十
二。至大元年，赠镇国上将军、佥书枢密院事，谥“节愍。”
后加赠推诚效节功臣、资德大夫、中书左丞、护军追
封赵郡公，改谥《忠愍》。